stanford-oval/wikipedia huggingface dataset:
เมทริกซ์สลับเปลี่ยนสังยุค

เมทริกซ์สลับเปลี่ยนสังยุค (อังกฤษ: conjugate transpose) ของเมทริกซ์ A มิติ m×n ซึ่งมีสมาชิกเป็นจำนวนเชิงซ้อน คือเมทริกซ์สลับเปลี่ยนของเมทริกซ์ A ซึ่งเปลี่ยนสมาชิกทั้งหมดเป็นสังยุค เขียนแทนด้วยเมทริกซ์ A* หรือสามารถนิยามได้จาก
เมื่อ 1 ≤ i ≤ n และ 1 ≤ j ≤ m และขีดเส้นตรงหมายถึงสังยุคของจำนวนเชิงซ้อน (อาทิ สังยุคของ a + bi คือ a − bi เป็นต้น)
นิยามดังกล่าวสามารถเขียนได้อีกรูปแบบหนึ่งดังนี้
ซึ่ง  A^{\mathrm {T} }\! คือเมทริกซ์สลับเปลี่ยน และ  {\overline {A}} คือเมทริกซ์ที่มีสมาชิกเป็นสังยุค
ชื่ออื่น ๆ ของเมทริกซ์สลับเปลี่ยนสังยุค เช่น เมทริกซ์สลับเปลี่ยนเอร์มีเชียน (Hermitian transpose) เมทริกซ์สังยุคเอร์มีเชียน (Hermitian conjugate) ทรานสจูเกต (transjugate) หรือแม้แต่ เมทริกซ์ผูกพัน (adjoint matrix) ซึ่งคำสุดท้ายนี้อาจหมายถึงเมทริกซ์แอดจูเกต (adjugate matrix) ก็ได้ เมทริกซ์สลับเปลี่ยนสังยุคของ A สามารถเขียนด้วยสัญลักษณ์ได้อีกหลายรูปแบบ เช่น
A^{*}\! หรือ  A^{\mathrm {H} }\! ใช้ในพีชคณิตเชิงเส้น
A^{\dagger } ใช้ในกลศาสตร์ควอนตัม
A^{+}\! ใช้ในตัวผกผันเทียมมัวร์-เพนโรส (Moore-Penrose pseudoinverse)
ตัวอย่าง

กำหนดให้เมทริกซ์ A
เมทริกซ์สลับเปลี่ยนสังยุคของ A คือ
คุณสมบัติ

(A+B)^{*}=A^{*}+B^{*}\! สำหรับเมทริกซ์ A และ B ใดๆ ที่มีมิติเท่ากัน
(rA)^{*}=r^{*}A^{*}\! สำหรับจำนวนเชิงซ้อน r และเมทริกซ์ A ใด ๆ  r^{*} ในที่นี้หมายถึงสังยุคของ r
(AB)^{*}=B^{*}A^{*}\! สำหรับเมทริกซ์ A มิติ m×n และเมทริกซ์ B มิติ n×p (สามารถคูณกันได้)
(A^{*})^{*}=A\! สำหรับเมทริกซ์ A ใด ๆ
ถ้า A เป็นเมทริกซ์จัตุรัสแล้ว  \det(A^{*})=(\det A)^{*}\! และ  \operatorname {tr} (A^{*})=(\operatorname {tr} A)^{*}\! (ดูเพิ่มที่ดีเทอร์มิแนนต์และรอยเมทริกซ์)
A* จะสามารถมีตัวผกผันได้ก็ต่อเมื่อ A มีตัวผกผัน ซึ่งในกรณีดังกล่าวเราจะได้ว่า  (A^{*})^{-1}=(A^{-1})^{*}\!
ค่าลักษณะเฉพาะ (eigenvalue) ของเมทริกซ์ A* คือสังยุคของค่าลักษณะเฉพาะของเมทริกซ์ A
ดูเพิ่ม

เมทริกซ์เอร์มีเชียน (Hermitian matrix)
เมทริกซ์เอร์มีเชียนเสมือน (skew-Hermitian matrix)
เมทริกซ์ปรกติ (normal matrix)
เมทริกซ์ยูนิแทรี (unitary matrix)
แหล่งข้อมูลอื่น

เอริก ดับเบิลยู. ไวส์สไตน์, "Conjugate Transpose" จากแมทเวิลด์.
Conjugate transpose on PlanetMath
อำเภอม่วงสามสิบ

| อำเภอม่วงสามสิบ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Muang Sam Sip
คำขวัญ: ถิ่นคนดี ศรีธนญชัยสระโบราณ แหล่งกำเนิดมะขามหวาน พระโรจน์ไผ่ใหญ่ กราบไหว้หลวงพ่อเกษมสีมา ชมวัดป่าวิเวก อเนกค่าคุณธรรม
แผนที่จังหวัดอุบลราชธานี เน้นอำเภอม่วงสามสิบ
พิกัด: 15°30′36″N 104°43′36″E﻿ / ﻿15.51000°N 104.72667°E﻿ / 15.51000; 104.72667
ประเทศ:  ไทย
จังหวัด: อุบลราชธานี
พื้นที่
 • ทั้งหมด: 917.5 ตร.กม. (354.2 ตร.ไมล์)
ประชากร (2564)
 • ทั้งหมด: 84,594 คน
 • ความหนาแน่น: 92.20 คน/ตร.กม. (238.8 คน/ตร.ไมล์)
รหัสไปรษณีย์ : 34140
รหัสภูมิศาสตร์: 3414
ที่ตั้งที่ว่าการ: ที่ว่าการอำเภอม่วงสามสิบ หมู่ที่ 5 ถนนชยางกูร ตำบลม่วงสามสิบ อำเภอม่วงสามสิบ จังหวัดอุบลราชธานี 34140
 ส่วนหนึ่งของสารานุกรมประเทศไทย
ม่วงสามสิบ  เป็นอำเภอหนึ่งของจังหวัดอุบลราชธานี  เดิมคือ "บ้านที" พระบาทสมเด็จพระจุลจอมเกล้าเจ้าอยู่หัว โปรดเกล้าฯให้ยกฐานะขึ้นเป็นเมือง "เกษมสีมา" ขึ้นตรงต่อเมืองอุบลราชธานี ตั้งแต่ปี พ.ศ.2425 จนถึงคราวปรับปรุงการปกครองครั้งใหญ่ระหว่างปี พ.ศ.2443-2445 เมืองเกษมสีมาถูกลดฐานะลงเป็นอำเภอ ต่อมาปี พ.ศ.2452 ทางราชการได้รวมอำเภอเกษมสีมากับอำเภออุตรูปลนิคม (ซึ่งอยู่ใกล้เคียง) เข้าด้วยกัน เรียกชื่อใหม่ว่า "อำเภออุตรอุบล" แต่ต่อมาได้เปลี่ยนชื่อเป็นอำเภอ "ม่วงสามสิบ" ตามชื่อของหมู่บ้านดั้งเดิมจนถึงปัจจุบัน   ที่มาของคำว่า "ม่วงสามสิบ" มีเรื่องเล่าขานกันมา 3-4 ประการ คือ 1. พ่อค้าวัวได้ต้อนวัวมาพักอยู่ที่หมู่บ้านที่มีต้นมะม่วงและผลมะม่วงสุกหล่นเกลื่อนอยู่ใต้ต้น วัวจึงอาศัยมะม่วงสุกกินแทนหญ้าหมดไป 30 ผล บ้านนี้จึงได้ชื่อว่า "บ้านม่วงสามสิบ" 2. ที่หมู่บ้านนี้เคยมีการจัดการแข่งขันกินมะม่วงคนที่ชนะเลิศกินได้ถึง 30 ผล จึงได้ตั้งชื่อบ้านนี้ว่า "ม่วงสามสิบ" 3. พ่อค้าวัวต้อนวัวมาค้างแรมที่หมู่บ้านนี้แล้วได้ถ่ายมูลไว้ ต่อมามูลวัวได้งอกออกเป็นต้นมะม่วง 30 ต้น บ้านนี้จึงได้ชื่อว่า "ม่วงสามสิบ" 4. ในปี พ.ศ.2459 นายอำเภอเกษมสีมา ได้อพยพหาแหล่งที่ตั้งอำเภอใหม่ และได้มาพบบริเวณที่ร่มรื่นอุดมสมบูรณ์ โดยเฉพาะมีต้นมะม่วงขึ้นรวมอยู่ถึง 30 ต้น จึงได้ตั้งชื่อหมู่บ้านขึ้นโดยให้ชื่อว่า "บ้านม่วงสามสิบ"
ที่ตั้งและอาณาเขต

อำเภอม่วงสามสิบตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอหัวตะพาน อำเภอลืออำนาจ และอำเภอพนา (จังหวัดอำนาจเจริญ)
ทิศตะวันออก ติดต่อกับอำเภอพนา (จังหวัดอำนาจเจริญ) และอำเภอเหล่าเสือโก้ก
ทิศใต้ ติดต่อกับอำเภอเมืองอุบลราชธานีและอำเภอเขื่องใน
ทิศตะวันตก ติดต่อกับอำเภอหัวตะพาน (จังหวัดอำนาจเจริญ) และอำเภอเขื่องใน
การแบ่งเขตการปกครอง > การปกครองส่วนภูมิภาค

อำเภอม่วงสามสิบแบ่งเขตการปกครองย่อยออกเป็น 14 ตำบล 158 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | ม่วงสามสิบ |  | (Muang Sam Sip) |  | 12 หมู่บ้าน |  |  | 8. | หนองไข่นก |  | (Nong Khai Nok) |  | 8 หมู่บ้าน |  |
| 2. | เหล่าบก |  | (Lao Bok) |  | 12 หมู่บ้าน |  |  | 9. | หนองเหล่า |  | (Nong Lao) |  | 15 หมู่บ้าน |  |
| 3. | ดุมใหญ่ |  | (Dum Yai) |  | 13 หมู่บ้าน |  |  | 10. | หนองฮาง |  | (Nong Hang) |  | 9 หมู่บ้าน |  |
| 4. | หนองช้างใหญ่ |  | (Nong Chang Yai) |  | 8 หมู่บ้าน |  |  | 11. | ยางโยภาพ |  | (Yang Yo Phap) |  | 13 หมู่บ้าน |  |
| 5. | หนองเมือง |  | (Nong Mueang) |  | 14 หมู่บ้าน |  |  | 12. | ไผ่ใหญ่ |  | (Phai Yai) |  | 12 หมู่บ้าน |  |
| 6. | เตย |  | (Toei) |  | 12 หมู่บ้าน |  |  | 13. | นาเลิง |  | (Na Loeng) |  | 9 หมู่บ้าน |  |
| 7. | ยางสักกระโพหลุ่ม |  | (Yang Sak Krapho Lum) |  | 11 หมู่บ้าน |  |  | 14. | โพนแพง |  | (Phon Phaeng) |  | 10 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอม่วงสามสิบประกอบด้วยองค์กรปกครองส่วนท้องถิ่น 15 แห่ง ได้แก่
เทศบาลตำบลม่วงสามสิบ ครอบคลุมพื้นที่บางส่วนของตำบลม่วงสามสิบ
องค์การบริหารส่วนตำบลม่วงสามสิบ ครอบคลุมพื้นที่ตำบลม่วงสามสิบ (เฉพาะนอกเขตเทศบาลตำบลม่วงสามสิบ)
องค์การบริหารส่วนตำบลเหล่าบก ครอบคลุมพื้นที่ตำบลเหล่าบกทั้งตำบล
องค์การบริหารส่วนตำบลดุมใหญ่  ครอบคลุมพื้นที่ตำบลดุมใหญ่ทั้งตำบล
องค์การบริหารส่วนตำบลหนองช้างใหญ่  ครอบคลุมพื้นที่ตำบลหนองช้างใหญ่ทั้งตำบล
องค์การบริหารส่วนตำบลหนองเมือง  ครอบคลุมพื้นที่ตำบลหนองเมืองทั้งตำบล
องค์การบริหารส่วนตำบลเตย  ครอบคลุมพื้นที่ตำบลเตยทั้งตำบล
องค์การบริหารส่วนตำบลยางสักกระโพหลุ่ม  ครอบคลุมพื้นที่ตำบลยางสักกระโพหลุ่มทั้งตำบล
องค์การบริหารส่วนตำบลหนองไข่นก  ครอบคลุมพื้นที่ตำบลหนองไข่นกทั้งตำบล
องค์การบริหารส่วนตำบลหนองเหล่า  ครอบคลุมพื้นที่ตำบลหนองเหล่าทั้งตำบล
องค์การบริหารส่วนตำบลหนองฮาง  ครอบคลุมพื้นที่ตำบลหนองฮางทั้งตำบล
องค์การบริหารส่วนตำบลยางโยภาพ  ครอบคลุมพื้นที่ตำบลยางโยภาพทั้งตำบล
องค์การบริหารส่วนตำบลไผ่ใหญ่  ครอบคลุมพื้นที่ตำบลไผ่ใหญ่ทั้งตำบล
องค์การบริหารส่วนตำบลนาเลิง ครอบคลุมพื้นที่ตำบลนาเลิงทั้งตำบล
องค์การบริหารส่วนตำบลโพนแพง  ครอบคลุมพื้นที่ตำบลโพนแพงทั้งตำบล
โรงเรียนในอำเภอ

วิทยาลัยเทคโนโลยีธัญลักษณ์
โรงเรียนเบญจธัญพิทยา
โรงเรียนกวดวิชาลีนวัฒน์วิทยา
โรงเรียนม่วงสามสิบ (อำนวยปัญญา)
โรงเรียนดงยางวิทยาคม
โรงเรียนไผ่ใหญ่ศึกษา
โรงเรียนม่วงสามสิบอัมพวันวิทยา
โรงเรียนบ้านพิณโท
โรงเรียนพิมพ์ประภาสงเคราะห์
โรงเรียนชุมชนบ้านหนองขุ่น
โรงเรียนบ้านน้ำอ้อมผักระย่า
โรงเรียนบ้านสองห้อง คุรุราษฎร์สามัคคี
โรงเรียนบ้านสร้างมิ่ง
↑  ":: ฐ า น ข้ อ มู ล แ ห ล่ ง ท่ อ ง เ ที่ ย ว จั ง ห วั ด อุ บ ล ร า ช ธ า นี ::". www.esanpedia.oar.ubu.ac.th.
เงื่อนไขสองทาง

เงื่อนไขสองทาง (อังกฤษ: Logical biconditional) ในแคลคูลัสเชิงประพจน์ คือตัวดำเนินการทางตรรกศาสตร์ที่เชื่อมประโยคสองประโยคในรูปแบบ p ก็ต่อเมื่อ q, โดยที่ p มักถูกเรียกว่า สมมติฐาน และ q เรียกว่า ข้อสรุป   ตัวดำเนินการนี้ถูกเขียนด้วยลูกศรชี้สองทาง " \leftrightarrow " และสมมูลกับ  (p\rightarrow q)\land (q\rightarrow p)
สมมติฐานมักถูกเรียกว่าเงื่อนไขที่จำเป็น ในขณะที่ข้อสรุปเรียกว่าเงื่อนไขที่เพียงพอ
เงื่อนไขสองทางในภาษาอังกฤษมักใช้ว่า if and only if (เมื่อและต่อเมื่อ) หรือเขียนย่อเป็น iff เช่น p iff q  ส่วนการเขียนแบบอื่นที่มีใช้นั้นรวมไปถึง p จำเป็นและพอเพียงสำหรับ q หรือ p precisely if q (ก็ต่อเมื่อ)
เงื่อนไขสองทางนิยามด้วยตารางค่าความจริงต่อไปนี้:
|  P |  Q |  P\leftrightarrow Q |
| --- | --- | --- |
| F | F | T |
| F | T | F |
T: F
T
คุณสมบัติ

สมบัติการเปลี่ยนหมู่  ((a\leftrightarrow b)\leftrightarrow c)\leftrightarrow (a\leftrightarrow (b\leftrightarrow c))
สมบัติการสลับที่  (a\leftrightarrow b)\leftrightarrow (b\leftrightarrow a)
สมบัติสะท้อน  a\leftrightarrow a
วัชรวีร์ วิวัชรวงศ์

| วัชรวีร์ วิวัชรวงศ์ |
| --- | --- |
เกิด: หม่อมเจ้าวัชรวีร์ มหิดล 14 มิถุนายน พ.ศ. 2528 (39 ปี) กรุงเทพมหานคร ประเทศไทย
ที่พำนัก: สหรัฐ
บิดา: พระบาทสมเด็จพระวชิรเกล้าเจ้าอยู่หัว
มารดา: สุจาริณี วิวัชรวงศ์
วัชรวีร์ วิวัชรวงศ์ มีพระนามเดิมว่า หม่อมเจ้าวัชรวีร์ มหิดล (ท่านชายอินทร์; 14 มิถุนายน พ.ศ. 2528) เป็นพระราชโอรสพระองค์ที่ 4 ในพระบาทสมเด็จพระวชิรเกล้าเจ้าอยู่หัว ประสูติแต่คุณสุจาริณี วิวัชรวงศ์ และเป็นพระราชนัดดาในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรกับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และเป็นพระราชปนัดดาในสมเด็จพระมหิตลาธิเบศร อดุลยเดชวิกรม พระบรมราชชนกกับสมเด็จพระศรีนครินทราบรมราชชนนี ปัจจุบันพำนักอยู่สหรัฐ  และเป็นพระเชษฐาในสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
ประวัติ

นายวัชรวีร์ ประสูติเมื่อวันศุกร์ แรม 12 ค่ำ เดือน 7 ปีฉลู สัปตศก จ.ศ. 1347 ตรงกับวันที่ 14 มิถุนายน พ.ศ. 2528 มีพระเชษฐาและพระกนิษฐาร่วมพระมารดาสี่องค์ ได้แก่
จุฑาวัชร วิวัชรวงศ์ (ท่านชายอ้วน; 29 สิงหาคม พ.ศ. 2522)
วัชเรศร วิวัชรวงศ์ (ท่านชายอ้น; 27 พฤษภาคม พ.ศ. 2524)
จักรีวัชร วิวัชรวงศ์ (ท่านชายอ่อง; 26 กุมภาพันธ์ พ.ศ. 2526)
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ทูลกระหม่อมหญิง; 8 มกราคม พ.ศ. 2530)
นอกจากนี้ ท่านชายยังมีพระเชษฐภคินีและพระอนุชาต่างพระมารดาอีกสองพระองค์คือ
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร
การย้ายออกนอกราชอาณาจักร

หลังจากเสร็จสิ้นพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ด้วยความขัดแย้งในครอบครัวและปัญหาชู้สาว ทำให้หม่อมสุจาริณี มหิดล ณ อยุธยา ในขณะนั้น พาพระโอรส-ธิดาไปประทับยังสหราชอาณาจักร โดยภายหลังพระบาทสมเด็จพระวชิรเกล้าเจ้าอยู่หัว ขณะทรงดำรงพระอิสริยยศที่ "สมเด็จพระบรมโอรสาธิราชฯ สยามมกุฎราชกุมาร" ทรงรับสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ขณะนั้นทรงดำรงพระยศที่ "หม่อมเจ้าบุษย์น้ำเพชร มหิดล") พระธิดาองค์เล็ก มาประทับในไทย ซึ่งวันที่ 13 มกราคม พ.ศ. 2540 มีหนังสือผ่านสถานเอกอัครราชทูตไทยประจำสหราชอาณาจักรเพื่อแจ้งต่อฝ่ายที่เกี่ยวข้องว่า ท่านชายทั้งสี่ได้ถูกถอดออกจากสถานะพระบรมราชวงศ์และไม่มีสิทธิ์ในการใช้ฐานันดร "หม่อมเจ้า" อีกต่อไป ทั้งนี้ได้เปลี่ยนให้ไปใช้นามสกุลพระราชทานจากพระบาทสมเด็จพระวชิรเกล้าเจ้าอยู่หัว "วิวัชรวงศ์" แทน อย่างไรก็ตาม ไม่ปรากฏประกาศการถอดฐานันดรศักดิ์ในราชกิจจานุเบกษา ที่โดยปกติแล้วการลาออกและการถอดถอนจากฐานันดรศักดิ์ของเจ้านายชั้นหม่อมเจ้าขึ้นไปจะต้องลงประกาศในราชกิจจานุเบกษา
เดินทางกลับไทย

เมื่อวันที่ 3 มกราคม พ.ศ. 2568 วัชรวีร์ วิวัชรวงศ์ได้เดินทางกลับไทยพร้อมกับจุฑาวัชร วิวัชรวงศ์ และวัชเรศร วิวัชรวงศ์
การศึกษา

ประถม โรงเรียนจิตรลดา
มัธยมศึกษาตอนปลาย จาก Trinity Prep School
ปริญญาตรีสองสาขา คือธุรกิจต่างประเทศ และการคลัง จาก Stetson University
ปริญญาโทสาขาบริหารธุรกิจ
ปริญญาเอก สาขานิติศาสตร์ อยู่ในวิทยาลัยกฎหมาย
เกียรติยศ

| ธรรมเนียมพระยศของ หม่อมเจ้าวัชรวีร์ มหิดล (พ> ศ. 2528 - พ.ศ. 2540) |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
เกียรติยศ > ชื่อและฐานันดรศักดิ์

หม่อมเจ้าวัชรวีร์ มหิดล (14 มิถุนายน พ.ศ. 2528 - 13 มกราคม 2540)
วัชรวีร์ วิวัชรวงศ์ (13 มกราคม พ.ศ. 2540 - ปัจจุบัน)
ตัวดำเนินการตรรกะ

ในแคลคูลัสเชิงประพจน์ ตัวดำเนินการทางตรรกศาสตร์ หรือ ตัวเชื่อมทางตรรกศาสตร์ (อังกฤษ: Logical connective) ใช้เพื่อเชื่อมประโยคให้เป็นประโยคที่ซับซ้อนขึ้น พิจารณาตัวอย่างของประโยคที่ว่า "ฝนตก" และ "ฉันอยู่ในบ้าน" เราสามารถเชื่อมประโยคทั้งคู่ได้เป็น "ฝนตก และ ฉันอยู่ในบ้าน", หรือ "ฝน ไม่ ตก", หรือ "ถ้า ฝนตก, แล้ว ฉันอยู่ในบ้าน"
ประโยคใหม่ที่ได้จากการเชื่อมประโยคเรียกว่า ประโยคเชิงซ้อน หรือ ประพจน์เชิงซ้อน
ตัวดำเนินการพื้นฐานมี: "นิเสธ" (¬ หรือ ~), "และ" (∧ หรือ &), "หรือ" (∨), "เงื่อนไข" (→), และ "เงื่อนไขสองทาง" (↔) "นิเสธ" เป็นตัวดำเนินการเอกภาพ ที่ใช้กับเทอมเดี่ยว ที่เหลือคือตัวดำเนินการทวิภาค ที่เชื่อมเทอมสองเทอมเข้าด้วยกัน เช่น P ∧ Q, P ∨ Q, P → Q, และ P ↔ Q เรามักเรียกตัวดำเนินการเงื่อนไขว่า "ถ้า-แล้ว" ส่วนตัวดำเนินการเงื่อนไขสองทางเราเรียกว่า "ก็ต่อเมื่อ"
สังเกตความคล้ายคลึงกันของเครื่องหมายสำหรับ "และ" ( \land ) และ "อินเตอร์เซกชัน" (∩) และในทำนองเดียวกัน เครื่องหมายสำหรับ "หรือ" (∨) และ "ยูเนียน (∪) นี่ไม่ใช่เรื่องบังเอิญ ทั้งนี้เนื่องจากนิยามของอินเตอร์เซกชันใช้ "และ" ส่วนนิยามของยูเนียนใช้ "หรือ"
ตารางค่าความจริง ของตัวเชื่อมเหล่านี้:
|  P |  Q | ¬ P | ¬ Q |  P ∧  Q |  P ∨  Q |  P →  Q |  P ↔  Q |
| --- | --- | --- | --- | --- | --- | --- | --- |
| T | T | F | F | T | T | T | T |
| T | F | F | T | F | T | F | F |
| F | T | T | F | F | T | T | F |
| F | F | T | T | F | F | T | T |
เพื่อจะลดจำนวนวงเล็บ เราจะเพิ่มลำดับความสำคัญของตัวดำเนินการต่าง ๆ ดังนี้: 
¬ มีความสำคัญมากกว่า ∧, ∧ มากกว่า ∨, และ ∨ มากกว่า → ตัวอย่างเช่น P ∨ Q ∧ ¬ R → S คือการเขียนอย่างย่อของ (P ∨ (Q ∧ (¬ R))) → S
อย่างไรก็ตาม ไม่จำเป็นที่เราจะต้องใช้ตัวดำเนินการทุกตัวในนี้ สำหรับการใช้งานในตรรกศาสตร์เชิงประพจน์ที่สมบูรณ์ ประโยคเชิงซ้อนนั้นหลายครั้งก็สมมูลกัน ตัวอย่างเช่น ¬ P ∨ Q นั้นสมมูลทางตรรกศาสตร์กับ P → Q; ดังนั้น เราไม่จำเป็นต้องมีตัวดำเนินงานเงื่อนไข "→" ถ้าเรามี "¬" (นิเสธ) และ "∨" (หรือ)
เพื่อความกะทัดรัด เฉพาะ 5 ตัวดำเนินการที่ใช้บ่อยเท่านั้น ที่เราได้แสดงในหัวข้อนี้ ยังมีตัวเชื่อมอื่น ๆ อีก เช่น แนน (nand, not-and), เอกซ์-ออร์ และ นอร์ (nor, not-or)
| 0 | 1 | 2 |
| --- | --- | --- |

|  |  | (zoom in) |
ดูเพิ่ม

| --- | --- |
 กฎของตรรกศาสตร์  เอกซ์-ออร์  หรือ  และ:  เอกซ์-นอร์  รายการหัวข้อทางพีชคณิตแบบบูล  การดำเนินการทางบิต  ขีดคั่นของเชฟเฟอร์
ศีล 5 คนกล้าท้าอธรรม

| ศีล 5 คนกล้าท้าอธรรม |
| --- | --- |
สร้างโดย: โพลีพลัส
เขียนโดย: สรัยรารัญ/กฤษฎา
กำกับโดย: กฤษฎา เตชะนิโลบล หลักเขต วสิกชาติ กิฟท์ สุภานันท์
แสดงนำ: กันต์ กันตถาวร รัชวิน วงศ์วิริยะ ประชากร ปิยะสกุลแก้ว จักรกฤษณ์ กนกพจนานนท์ ณัฐชนน ภูวนนท์ พุทธิพงษ์ คล้ำจีนภาณุวงศ์
ผู้ประพันธ์ดนตรีแก่นเรื่อง: รังสิวุฒิ เขียวทอง (ขับร้องเพลง คนกล้า) คำร้อง : กีตาร์ดอกลำดวน ทำนอง/เรียบเรียงฯ : ปาริวัฒน์ สุวรรณชัย
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 4
จำนวนตอน: 195
การผลิต
ผู้อำนวยการผลิต: อรพรรณ วัชรพล
ความยาวตอน: 42 นาที โดยประมาณ
ออกอากาศ
เครือข่าย: สถานีวิทยุโทรทัศน์กองทัพบกช่อง 5 (ออกอากาศซ้ำทางช่อง ไทยรัฐทีวี)
ออกอากาศ: 7 มกราคม พ.ศ. 2555 – 3 ตุลาคม พ.ศ. 2558
ศีล 5 คนกล้าท้าอธรรม เป็นละครชุดประเภทจบในตอน ผลิตโดย โพลีพลัส ออกอากาศทุกคืนวันเสาร์เวลา 20.20 - 21.15 น. ทางสถานีโทรทัศน์กองทัพบกช่อง 5 โดยเริ่มตอนแรกวันที่ 7 มกราคม พ.ศ. 2555 ออกอากาศตอนจบไปเมื่อวันที่ 3 ตุลาคม พ.ศ. 2558  ภายหลังได้มีการนำละครเรื่องนี้กลับมาออกอากาศซ้ำอีกครั้ง ในปี พ.ศ. 2559 ทุกวันเสาร์ เวลา 17.00 น. และทุกคืนวันศุกร์ เวลา 22.00 น. โดยออกอากาศทาง ไทยรัฐทีวี เริ่มวันเสาร์ที่ 3 กันยายน พ.ศ. 2559 (แต่การออกอากาศซ้ำครั้งนี้จะเริ่มออกอากาศตั้งแต่ตอน เจ้าที่เจ้าทาง เป็นต้นไป) อำนวยการผลิตโดย อรพรรณ วัชรพล ลงเสียงประกอบโดย ปั้น-ปั้น ร่วมเขียนบทโทรทัศน์โดย ทิพสุดา ดวงมะวงศ์/ณัฏฐพล เกษบุญชู/เพียงพัชร/พิมพ์ทิพย์/สุธิสา วงศ์อยู่/ปั้นให้เป๊ะ/สถาพร สุชาติ/กฤษฎา เตชะนิโลบล และอีกมากมาย กำกับการแสดงโดย กฤษฎา เตชะนิโลบล/หลักเขต วสิกชาติ/วัชรา สังข์สุวรรณ และ กิฟท์ สุภานันท์
รายชื่อนักแสดง

กันต์ กันตถาวร รับบทเป็น ร.ต.ต. ศีลธรรม ถาวรรัตน์ zeal 5 หรือ เบอร์ 5
รัชวิน วงศ์วิริยะ รับบทเป็น ร.ต.อ. (หญิง) อุษา ทิมมณี หรือ ผู้กองยูซ่า
ประชากร ปิยะสกุลแก้ว รับบทเป็น ร.ต.ต. มาวิน ศักดินานนท์ zeal 1 หรือ เบอร์ 1
ยูมิโกะ สุชิยะ รับบทเป็น พริก (รับเชิญตอน เหยี่ยวข่าวสาวแสบ/ต้นแบบของลูก และ ป่าปลิดชีพ)
จักรกฤษณ์ กนกพจนานนท์ รับบทเป็น ร.ต.ต. วิทยา ตั้งสุทธิกร zeal 2 หรือ เว่ย เบอร์ 2
ณัฐชนน ภูวนนท์ รับบทเป็น ร.ต.ต. พายุ ทรัพย์ธารา zeal 4 หรือ เบอร์ 4
กุญช์ภัสส์ พรปวีณ์วรกุล รับบทเป็น มินมิน ตอน ยามรณะ
ภควัต ยุหัง รับบทเป็น ร.ต.ต. ทิศเหนือ แมกไม้ zeal 4 หรือ เบอร์ 4 (คนเก่า)
พุทธิพงษ์ คล้ำจีนภาณุวงศ์ รับบทเป็น ร.ต.ต. ดินแดน เพียรเจริญ zeal 3 หรือ เบอร์ 3
แก้วมณี วัฒนวรากุล รับบทเป็น แก้วตา ผ่องพินิจ หรือ หมวดแก้วตา
ค่อม ชวนชื่น รับบทเป็น จ่าหมาย
ชูษี เชิญยิ้ม รับบทเป็น จ.ส.ต. สมนึก ใฝ่ฝัน หรือ จ่าสมนึก
ทองภูมิ สิริพิพัฒน์ รับบทเป็น โลกีย์
รายชื่อตอน

ต่อไปนี้จะเป็นรายชื่อตอนในละครชุด ศีล 5 คนกล้าท้าอธรรม พร้อมข้อมูลวันออกอากาศเมื่อครั้งที่ฉายในสถานีวิทยุโทรทัศน์กองทัพบก ช่อง 5 (ชื่อตอนที่มีการพิมพ์ตัวหนาคือตอนที่ได้รับการออกอากาศซ้ำในช่อง ไทยรัฐทีวี ด้วย)
รายชื่อตอน > ปี พ.ศ. 2558

| ตอนที่ | วันที่ออกอากาศ | ชื่อตอน | นักแสดงรับเชิญ |
| --- | --- | --- | --- |
| 157 | 3 มกราคม 2558 | ผีนักรบ |  |
| 158 | 10 มกราคม 2558 | ของขวัญปริศนา | - |
| 159 | 17 มกราคม 2558 | แก๊งล่าพรหมจรรย์ | มาริสา แอนนิต้า |
| 160 | 24 มกราคม 2558 | เพื่อนหมาผ่ามิติ | ศุภกิตต์ พึ่งพระเดช |
| 161 | 31 มกราคม 2558 | บุกเมืองลับแล | อาริษา วิลล์ |
| 162 | 7 กุมภาพันธ์ 2558 | ผีหัวขาด | - |
| 163 | 14 กุมภาพันธ์ 2558 | เดชพญานาค | วินัย ไกรบุตร เวนย์ ฟอลโคเนอร์ |
| 164 | 21 กุมภาพันธ์ 2558 | กำจัดตัวจริง | คณิศ ปิยะปภากรกูล พงศ์ภัทร์ พงษ์ประไพ |
| 165 | 28 กุมภาพันธ์ 2558 | คนสองร่าง | ภรัณยู โรจนวุฒิธรรม |
| 166 | 7 มีนาคม 2558 | แมงมุมแม่หม้าย | - |
| 167 | 14 มีนาคม 2558 | โจรเจ้าบ้าน | ปิยะตา ตุรงคกุล วิฑูรย์ ลิ่วลักษณ์ วิศิษฎ์ ยุตติยงค์ |
| 168 | 21 มีนาคม 2558 | ลักพาตัวพายุ | - |
| 169 | 28 มีนาคม 2558 | หินอัปมงคล | แนน ก่อนบ่ายคลายเครียด ฐิตาภรณ์ อภิเติมสินโชติ |
| 170 | 4 เมษายน 2558 | พระเอกตัวจริง | ภัคศรุจน์ นาคาฮาร่า |
| 171 | 11 เมษายน 2558 | สินค้ามนุษย์ | - |
| 172 | 18 เมษายน 2558 | นะหน้าทอง | - |
| 173 | 25 เมษายน 2558 | ความลับของแก้วตา | ปภาวิน หงษ์ขจร |
| 174 | 2 พฤษภาคม 2558 | เด็กเลี้ยงแกะ | วงศกร ศิลาเกษ |
| 175 | 9 พฤษภาคม 2558 | คนทรง | ปิยา พงศ์กุลภา |
| 176 | 16 พฤษภาคม 2558 | ไพ่แห่งความตาย | ณหทัย พิจิตรา |
| 177 | 23 พฤษภาคม 2558 | จดหมายลูกโซ่ | - |
| 178 | 30 พฤษภาคม 2558 | ผจญภัยอันตราย | - |
| - | 6 มิถุนายน 2558 | งดออกอากาศ |  |
| 179 | 13 มิถุนายน 2558 | นักฆ่าสองหน้า | ธนวัฒน์ ประสิทธิสมพร |
| 180 | 20 มิถุนายน 2558 | เสกหุ่นขึ้นมาฆ่า | - |
| 181 | 27 มิถุนายน 2558 | คุณยายผีสยอง | - |
| 182 | 4 กรกฎาคม 2558 | ป่าปลิดชีพ | ยูมิโกะ สุชิยะ |
| 183 | 11 กรกฎาคม 2558 | วิญญาณดาวยั่ว | - |
| 184 | 18 กรกฎาคม 2558 | ความทรงจำของดินแดน 1 | เอก โอรี |
| 185 | 25 กรกฎาคม 2558 | ความทรงจำของดินแดน 2 (ตอนจบ) | เอก โอรี |
| 186 | 1 สิงหาคม 2558 | หุ่นขี้ผึ้งสยอง | ทองขาว ภัทรโชคชัย |
| 187 | 8 สิงหาคม 2558 | ยามรณะ | กุญช์ภัสส์ พรปวีณ์วรกุล |
| 188 | 15 สิงหาคม 2558 | เพชรตาแมว | นพฤทธิ์ ศรีบุตร |
| 189 | 22 สิงหาคม 2558 | คำสาบาน | - |
| 190 | 29 สิงหาคม 2558 | พยานปากสำคัญ | พศิน เรืองวุฒิ |
| 191 | 5 กันยายน 2558 | นักล่าความตาย | พิชญะ พันลูกท้าว เนรัญ ศรีสันต์ |
| 192 | 12 กันยายน 2558 | แผนโจรกรรม | ภีรพัฒน์ สุรฤทธิ์เชวง |
| 193 | 19 กันยายน 2558 | เสน่ห์ยาแฝด | ญาณิกา ทองประยูร |
| 194 | 26 กันยายน 2558 | ผีนางรำ | รชยา ทัพพ์คุณานนต์ (มินมิน BNK48) หทัยชนก สวนศรี |
| 195 | 3 ตุลาคม 2558 | คำตอบสุดท้าย(ตอนจบของเรื่อง) | ทองภูมิ สิริพิพัฒน์ |
แหล่งข้อมูลอื่น

เรื่องย่อละคร ศีล 5 คนกล้าท้าอธรรม
ศีล 5 คนกล้าท้าอธรรม ที่สยามโซน
การเขียนโปรแกรมเชิงตรรกะ

en:Jin Yong
การเขียนโปรแกรมเชิงตรรกะ (อังกฤษ: Logic programming) เป็นแนวทางการเขียนโปรแกรม (programming paradigm) แบบหนึ่ง โดยกำหนดขอบเขตคุณลักษณะ (attribute) ของคำตอบ แทนที่จะกำหนดขั้นตอนที่ทำให้ได้คำตอบ ภาษาโปรแกรมสำหรับการเขียนโปรแกรมเชิงตรรกะที่ใช้อย่างกว้างขวาง คือ ภาษาโปรล็อก (Prolog) อีกภาษาหนึ่งที่ใช้ในเชิงการค้า คือ ภาษาเมอร์คิวรี (Mercury) การเขียนโปรแกรมแบบนี้มีหลักการคือ ความจริง + กฎ = ผลลัพธ์ หลักการอื่นที่แตกต่างให้ดู การเขียนโปรแกรมเชิงตรรกะแบบอุปนัย (Inductive logic programming)
จุดประสงค์ของการเขียนโปรแกรมเชิงตรรกะ คือ การนำตรรกศาสตร์เชิงรูปแบบ (formal logic) มาใช้เป็นภาษาคอมพิวเตอร์ นักคณิตศาสตร์และนักปรัชญาพบว่าตรรกะเป็นเครื่องมือที่ดีในการขยายความเนื้อหาของทฤษฎี ปัญหาหลาย ๆ อย่างสามารถแสดงเป็นทฤษฎีได้อย่างเป็นธรรมชาติ การกล่าวว่าปัญหาต้องการวิธีการแก้ไขก็เหมือนกับการถามว่าสมมติฐานใหม่สอดคล้องกับทฤษฎีที่มีอยู่แล้วหรือไม่ ตรรกศาสตร์กำหนดหนทางเพื่อพิสูจน์ว่าคำถามนั้นจริงหรือเท็จ และกระบวนการสร้างการพิสูจน์เป็นสิ่งที่รู้กันอย่างดีแล้ว ดังนั้นตรรกศาสตร์จึงเป็นทางที่เชื่อถือได้ในการหาคำตอบ และระบบการเขียนโปรแกรมเชิงตรรกะทำให้กระบวนการเหล่านี้เป็นไปอย่างอัตโนมัติ
การพัฒนาการเขียนโปรแกรมเชิงตรรกะนั้นให้อิทธิพลอย่างมากต่อปัญญาประดิษฐ์
วัดเจาะตอจี้ (มัณฑะเลย์)

สำหรับความหมายอื่น ดูที่ เจาะตอจี้ (แก้ความกำกวม)
| วัดเจาะตอจี้ |
| --- | --- |

ศาสนา
ศาสนา: พุทธ
นิกาย: เถรวาท
ที่ตั้ง
ที่ตั้ง: มัณฑะเลย์ ภาคมัณฑะเลย์ พม่า
ที่ตั้งในประเทศพม่า
พิกัดภูมิศาสตร์: 22°00′16″N 96°06′24″E﻿ / ﻿22.004474°N 96.106582°E﻿ / 22.004474; 96.106582
สถาปัตยกรรม
ผู้ก่อตั้ง: พระเจ้ามินดง
เสร็จสมบูรณ์: ค.ศ. 1878; 147 ปีที่แล้ว (1878)
วัสดุ: หินอ่อนจากซะจีน
วัดเจาะตอจี้ (พม่า: ကျောက်တော်ကြီးဘုရား; หรือที่รู้จักในชื่อ พระพุทธรูปใหญ่หินอ่อน) เป็นวัดพุทธที่มีชื่อเสียง ตั้งอยู่ทางใต้ของเชิงเขามัณฑะเลย์ ประเทศพม่า ตรงข้ามคูเมืองมุมตะวันออกเฉียงเหนือของพระราชวังมัณฑะเลย์ พระพุทธรูปมีชื่ออย่างเป็นทางการว่า มะฮาตะจะมายะเซน (မဟာသကျမာရဇိန်)
การก่อสร้างเริ่มขึ้นเมื่อ ค.ศ. 1853 ภายใต้การอุปถัมภ์ของพระเจ้ามินดง แต่สถานที่นี้ไม่เสร็จสมบูรณ์จนกระทั่ง ค.ศ. 1878 อันเนื่องมาจากความขัดแย้งภายในช่วงกลางคริสต์ทศวรรษ 1860 รวมทั้งการกบฏภายในพระราชวัง ในช่วงแรกวัดนี้สร้างขึ้นตามแบบวัดอนันดาในพุกาม แต่เมื่อสร้างเสร็จแล้วกลับไม่เหมือนวัดต้นแบบ
พระพุทธรูปเจาะตอจี้เป็นพระพุทธรูปขนาดใหญ่ปางมารวิชัย (ဘူဖဿမုဒြာ) พระพุทธรูปนี้แกะสลักจากหินอ่อนสีเขียวอ่อนก้อนเดียวที่ขุดได้จากเมืองซะจีน ห่างจากมัณฑะเลย์ไปทางเหนือ 19 กิโลเมตร (12 ไมล์) ใช้ระยะเวลา 13 วันในการขนส่งก้อนหิน โดยใช้แรงงานชายราว 10,000 ถึง 12,000 นาย เข้าสู่บริเวณวัดในจุดที่จะแกะสลัก องค์พระได้รับการถวายเมื่อ ค.ศ. 1865
เทศกาลเจดีย์จัดขึ้นที่วัดเจาะตอจี้ทุกปีในช่วงเดือนตุลาคม
จงโฮย

นักอักษรวิจิตร นักเขียนความเรียง และขุนพลชาวจีน (ค.ศ. 225-264)
| จงโฮย (จง ฮุ่ย) |
| --- | --- |
鍾會
ภาพวาดจงโฮยจากนวนิยายภาพสามก๊ก (ค.ศ. 1957)

เสนาบดีมหาไทย (司徒 ซือถู)
ดำรงตำแหน่ง 8 กุมภาพันธ์ ค.ศ. 264 – 3 มีนาคม ค.ศ. 264
กษัตริย์: โจฮวน
ก่อนหน้า: เจิ้ง ชง
ถัดไป: โฮเจ้ง
ขุนพลพิทักษ์ภาคตะวันตก (鎮西將軍 เจิ้นซีเจียงจฺวิน)
ดำรงตำแหน่ง ค.ศ. 263 – 8 กุมภาพันธ์ ค.ศ. 264
กษัตริย์: โจฮวน
นายกองพันผู้กำกับมณฑลราชธานี (司隷校尉 ซือลี่เซี่ยวเว่ย์)
ดำรงตำแหน่ง ค.ศ. 258–263
กษัตริย์: โจมอ
 
ข้อมูลส่วนบุคคล
เกิด: ค.ศ. 225
เสียชีวิต: 3 มีนาคม พ.ศ. 264 (39 ปี) นครเฉิงตู มณฑลเสฉวน
บุตร: จง อี้ (หลานชาย, บุตรชายบุญธรรม)
บุพการี: จงฮิว (บิดา) จาง ชางผู (มารดา)
ญาติ: จง ยฺวี่ (พี่ชายต่างมารดา) จง เช่า (พี่ชายต่างมารดา) ซุนโจย (หลานชาย)
อาชีพ: นักอักษรวิจิตร, นักเขียนความเรียง, ขุนพล, ขุนนาง
ชื่อรอง: ชื่อจี้ (士季)
บรรดาศักดิ์: โหวระดับอำเภอ (縣侯 เซี่ยนโหว)

ภาพวาดจงโฮยในยุคราชวงศ์ชิง
จงโฮย (ค.ศ. 225 – 3 มีนาคม ค.ศ. 264) มีชื่อในภาษาจีนกลางว่า จง ฮุ่ย (จีน: 鍾會; พินอิน: Zhōng Huì) ชื่อรอง ชื่อจี้ (จีน: 士季; พินอิน: Shìjì) เป็นนักอักษรวิจิตร นักเขียนความเรียง ขุนพล และขุนนางของรัฐวุยก๊กในยุคสามก๊กของจีน จงโฮยเป็นบุตรชายคนเล็กของจาง ชางผู (張昌蒲) ที่เกิดกับจงฮิวผู้ดำรงตำแหน่งเป็นราชครู (太傅 ไท่ฟู่) ในราชสำนักวุยก๊ก จงโฮยเป็นที่รู้จักในเรื่องความรอบรู้และเฉลียวฉลาดตั้งแต่วัยเยาว์ จงโฮยขึ้นมาโดดเด่นในช่วงคริสต์ทศวรรษ 250 เมื่อจงโฮยได้เป็นผู้ช่วยคนสนิทของสุมาเจียวผู้สำเร็จราชการแทนพระองค์และผู้ปกครองโดยพฤตินัยของวุยก๊ก จงโฮยแนะนำสุมาเจียวถึงวิธีการปราบกบฏสามครั้งในฉิวฉุนตั้งแต่ปี ค.ศ. 257 ถึง ค.ศ. 258 และได้รับความนับถืออย่างสูงจากสุมาเจียว ด้วยความช่วยเหลือของสุมาเจียวทำให้จงโฮยได้เลื่อนตำแหน่งขึ้นไปเรื่อย ๆ และกลายเป็นหนึ่งในบุคคลสำคัญของราชสำนักวุยก๊ก
ในปี ค.ศ. 263 ราชสำนักวุยก๊กออกคำสั่งให้จงโฮย เตงงาย และจูกัดสูนำทัพแยกกันเข้าโจมตีและพิชิตจ๊กก๊กที่เป็นรัฐอริของวุยก๊ก ระหว่างและหลังการทัพกับจ๊กก๊ก จงโฮยใส่ร่ายจูกัดสูและเตงงายในข้อหาที่ขี้ขลาดในการรบสำหรับจูกัดสู และข้อหากบฏสำหรับเตงงาย แล้วเข้ากุมอำนาจบัญชากำลังทหารของทั้งสอง หลังจ๊กก๊กยอมจำนนต่อวุยก๊กในปี ค.ศ. 263 จงโฮยก็มีอำนาจเต็มในการบัญชาการทัพวุยก๊กทั้งหมดที่อยู่ในอาณาเขตของจ๊กก๊กเดิม ในปี ค.ศ. 264 จงโฮยเริ่มก่อกบฏต่อต้านสุมาเจียว โดยได้รับการหนุนหลังจากเกียงอุยอดีตขุนพลของจ๊กก๊ก แต่การก่อกบฏล้มเหลวเพราะแผนการของจงโฮยที่จะกวาดล้างนายทหารหลายคนของวุยก๊ก (เพราะจงโฮยระแวงว่านายทหารเหล่านี้จะไม่สนับสนุนตน) รั่วไหล เหล่านายทหารหลบหนีการควบคุมตัว แล้วรวบรวมกลุ่มทหารของพวกตนก่อการต่อต้านจงโฮย สังหารได้ทั้งจงโฮยและเกียงอุยในที่สุด